Ορειβατικός Σύλλογος Ρεθύμνου

Κουρνάς - Πάτημα - Κάστελος - Αζιλακόδασος
2025-12-07
Η διαδρομή Νο 10 από τις 12 διαδρομές “Αποκόρωνας trails” που έχουν αναδειχτεί πρόσφατα στο νομό Χανίων. Περνάει από χωριά αρκετά σημεία ενδιαφέροντος και το εντυπωσιακό δάσος αζιλάκων. Ξεκινάμε από το χωριό Κουρνάς, ανηφορίζουμε προς το εκκλησάκι του Αγ. Ιωάννη και στη συνέχεια κινούμαστε ανατολικά προς την απόληξη της κορυφής Ομανιτέ. Συνεχίζουμε στην ίδια κατεύθυνση, κάνουμε μια μικρή παράκαμψη για να δούμε τα απομεινάρια του Τουρκικού οχυρού λίγο πριν το χωριό Πάτημα. Από παλιό μονοπάτι μπαίνουμε μέσα στο χωριό και συνεχίζουμε προς το διπλανό χωριό Κάστελλος. Από εκεί μπαίνουμε στο εντυπωσιακό Αζιλακόδασος και καταλήγουμε ολοκληρώνοντας τον κύκλο στον Κουρνά.

Η μετακίνηση θα γίνει με ιδιωτικά μέσα.

Β.Δ.: 1

Ω.Π.: 5

Αρχηγός: Μαρία Βλάσση

Τηλ.: 6936939768

Δοχή - Κακόβολη
2025-12-14
Ανάβαση στις κορφές Δοχή και Κακόβολη των Λευκών Ορέων .Την Κυριακή,νωρίς το πρωί αναχωρούμε με ίδια μέσα για Ανώπολη Σφακίων,και έπειτα την τοποθεσία Αμμουτσερά. Από κει ανεβαίνουμε στην Δοχή (2149μ.), και έπειτα στη Κακόβολη (2214μ.). Το πεδίο είναι μικτό και απαιτούνται γνώσεις χρήσης κραμπόν και ορειβατικής σκαπάνης.

Β.Δ.: 5 (με χιόνι)

Αρχηγός: Γιώργος Καλογεράκης
τηλ. 6973032923

Ψηλορείτης - Τίμιος Σταυρός
2025-12-20 08:00 - 2025-12-21 17:00 (Europe/Helsinki)
Η καθιερωμένη τελευταία ανάβαση της ορειβατικής χρονιάς και φέτος στην ψηλότερη κορυφή της Κρήτης. Το Σάββατο το βράδυ θα διανυκτερεύσουμε στο καταφύγιο Τουμπωτός Πρίνος του Ε.Ο.Σ. Ρεθύμνου. Την Κυριακή θα ανέβουμε στην κορυφή Τίμιος Σταυρός του Ψηλορείτη (2.456μ.), ακολουθώντας το μονοπάτι Ε4.​Ω.Π.: 5:30

Β.Δ. : 5 (με χιόνι)

Αρχηγός: Μιχάλης Τζανουδάκης

Τηλ: 6974766068

Βρύσινας
2025-12-28
Η ανάβαση στον Βρύσινα είναι μια σχετικά εύκολη ορειβατική διαδρομή με υψομετρική στα 350μ. περίπου και είναι κατάλληλη για άτομαμε καλή φυσική κατάσταση. Η διαδρομή μπορεί να γίνει και από παιδιά 8+. Θα ξεκινήσουμε με δικά μας μέσα από τα γραφεία του Συλλόγου και θα κατευθυνθούμε προς τα Καπεδιανά λίγο μετά το Ρουσσοσπίτι. Από εκεί θα ξεκινήσουμε τη διαδρομή μας μέχρι την κορυφή. Η επιστροφή θα γίνει από το ίδιο μονοπάτι.

Ω.Π.: 3
Β.Δ.: 1
Αρχηγός: Γιάννης Γαϊδαρτζής
Τηλ. 6981862832

Αρκάδι - Ελέυθερνα (+ παιδικό τμήμα)
2026-01-04
Θα ξεκινήσουμε από το Αρκάδι, όπου θα αφήσουμε και τα οχήματά μας, και ακολουθώντας το μονοπάτι Ε4 θα κατευθυνθούμε προς την Ελεύθερνα. Η επιστροφή θα γίνει από την ίδια διαδρομή.
Ω.Π.: 3. Β.Δ.: 1
Αρχηγός: Ασημένια Φήταμ
τηλ.: 6974635959

Χειμερινή Εκπαίδευση
2026-01-10 - 2026-01-11
Εκπαιδευτικό διήμερο σεμινάριο

Για όσους θέλουν να γνωρίσουν ή να ξαναθυμηθούν τα βασικά του χειμερινού βουνού.

Θα διδαχθούν οι βασικές θεωρητικές (επιλογή και χρήση ορειβατικού εξοπλισμού) και τεχνικές γνώσεις (κίνηση στο χιόνι με κραμπόν και πιολέ) ώστε να κινούμαστε με ασφάλεια στο χιονισμένο πεδίο.

Ο απαραίτητος εξοπλισμός, κραμπόν, πιολέ και κράνος, θα δοθούν από το σύλλογο.

Εκπαιδευτής : Βαγγέλης Σταυρουλάκης

Για περισσότερες πληροφορίες και δηλώσεις συμμετοχών: Μαρία Βλάσση, τηλ.: 6936939768.

Κάνεβος - Ψηλή Κορφή - Τσιλίβδικας - Αλώνες
2026-01-11
Την Κυριακή θα πεζοπορήσουμε σε τρεις κορυφές του νομού μας με την υπέροχη θέα του Πλακιά και του νότιου Ρεθύμνου. Θα ξεκινήσουμε το πρωί της Κυριακής, με δικά μας οχήματα από τον ορειβατικό για το χωριό Κάνεβος οπού θα ξεκινήσει και η πορεία μας για την κορυφή Ψηλή Κορφή (828 μ.) που βρίσκεται πάνω από το φαράγγι του Κοτσιφού. Μετά θα συνεχίσουμε την πορεία μας στην κορυφογραμμή του βουνού για μια άλλη ανώνυμη κορυφή (861μ.) οπού θα απολαύσουμε την θέα του Πλακιά και των αγαπημένων παραλιών του νομού. Έπειτα θα επισκεφτούμε την κορυφή Τσιλίβδικας (924 μ.) και θα συνεχίσουμε την πορεία μας προς τον Κρυονερίτη οπού θα συναντήσουμε το μονοπάτι Ε4 που θα μας οδηγήσει στο χωριό Αλώνες οπού θα ολοκληρωθεί η πορεία μας.
Β.Δ.: 2, Ω.Π.: 6
Αρχηγός: Παναγιώτης Διαμάντης

Ανώπολη - Λουτρό - Φοίνικας - Ανώπολη
2026-01-18
Η εξόρμησή μας θα ξεκινήσει από την Ανώπολη Σφακίων. Από την Αγία Αικατερίνη θα κατεβούμε στο Λουτρό θαυμάζοντας την υπέροχη θέα του Λιβυκού πελάγους. Από εκεί θα προχωρήσουμε προς το Φοίνικα από μονοπάτι γεμίζοντας με εικόνες από την υπέροχη φύση. Όσοι τολμηροί επιθυμούν μπορούν να κάνουν τη βουτιά τους. Τέλος, θα συνεχίσουμε την ανάβασή μας ως την Ανώπολη, όπου μπορούμε να γευματίσουμε στις παραδοσιακές ταβέρνες του χωριού.

Πληρωμή λεωφορείου και εξασφάλιση συμμετοχής: Παρασκευή 20:00 -21:00, στο γραφείο του συλλόγου στη Δημοκρατίας 12.

Ω.Π.: 5

Β.Δ.: 2

Αρχηγός: Μαίρη Μιχελιουδάκη

Τηλ. : 6983723494 (ώρες επικοινωνίας: Τετάρτη 9-11 και 20:30 -21:30, Πέμπτη και Παρασκευή 10-12 και 21:30 -22:30)

Ελεύθερνα (+Παιδικό τμήμα)
2026-01-18
Την Κυριακή 18 Ιανουαρίου ο Ορειβατικος Σύλλογος Ρεθυμνου θα πραγματοποιήσει πεζοπορία και ξενάγηση στον ευδιάβατο αρχαιολογικό χώρο της αρχαίας Ελευθερνας (Πρινέ).Διαλειμματική πεζοπορική κίνηση μεταξύ πέντε θέσεων του αρχαιολογικού χώρου εμπλουτισμένη με αντίστοιχη σπονδυλωτή ξενάγηση στην οποία επίσης θα κινηθούμε σε επίπεδο χρονικό, χωρικό και αναποφευκτα μυθικό.

Αρχηγοί: Κωστής Μανωλεσάκης 6976402902, Πασχάλης ΜακρογιανέλληςΒ.Δ. 1 (και παιδικό τμήμα), αναχώρηση 09:00 με Ι.Χ, ολοκλήρωση 13:30.

Κοπή Πρωτοχρονιάτικης Πίτας
2026-01-25 08:00 - 17:00
Ο Ε.Ο.Σ. Ρεθύμνου σας προσκαλεί στην κοπή της πρωτοχρονιάτικης πίτας, που θα πραγματοποιηθεί:

Κυριακή 25 Ιανουαρίου 2026 Ώρα: 14:00“΄Ομορφη Λίμνη”, στη Λίμνη Κουρνά

Θα προηγηθεί η πεζοπορική διαδρομή «Ο γύρος της Λίμνης», διάρκειας 4-4:30 ωρών, για να ξεκινήσουμε τη χρονιά με κίνηση στη φύση.

Η Λίμνη Κουρνά αποτελεί τη μεγαλύτερη φυσική λίμνη στη Μεσόγειο θάλασσα που βρίσκεται σε κάποιο νησί.

Θα ξεκινήσουμε από την ανατολική όχθη και περπατώντας κατά μήκος της όχθης, θα κατευθυνθούμε βόρεια και αριστερά περνώντας μια μικρή μεταλλική γέφυρα, κάτω από την οποία περνάει ο ποταμός Δέλφινας. Έπειτα θα συνεχίσουμε νοτιοδυτικά σε χωματόδρομο και σε μικρό ανηφορικό μονοπάτι ως το Κλήμα Αλικάμπου (ιστορική τοποθεσία όπου έγινε η πρώτη ένοπλη συνάθροιση της Μεταπολιτευτικής Επανάστασης στις 3 Σεπτεμβρίου 1895) για να φτάσουμε σε ένα πλάτωμα με εξαιρετική θέα προς τη λίμνη, τον Κόλπο του Αλμυρού και την κοιλάδα του Μουσέλα, του ποταμού που χωρίζει τον Αποκόρωνα από το Ρέθυμνο.

Συνεχίζοντας πάνω στο ίδιο παλιό, χτιστό μονοπάτι, περίπου 2,5 χλμ παρακάτω θα ακολουθήσουμε χωματόδρομο που οδηγεί στον Κάβαλλο και τον Κουρνά. Λίγο παρακάτω θα κινηθούμε βόρεια προς τη λίμνη, προκειμένου να φτάσουμε στην πηγή Μάτι, τη μεγαλύτερη φυσική πηγή που τροφοδοτεί τη λίμνη και να επιστρέψουμε στο σημείο εκκίνησης.

Βαθμός δυσκολίας: 1+ Ω.Π.: ~4:30 Αρχηγοί: Δ.Σ.

Θα ακολουθήσει η κοπή της πρωτοχρονιάτικης πίτας στο εστιατόριο ” Όμορφη Λίμνη” στις 14:00, με πλούσιο μενού, μουσική και πολλά δώρα, σε μια γιορτινή διάθεση.

Πληροφορίες – δηλώσεις συμμετοχής και προσκλήσεις για την πίτα• Μαρία Βλάσση: 6936939768• Διαμάντης Παναγιώτης: 6945831413• Μαρία Κορωνάκη: 6976404552 (μετά τις 22/1)

Τιμή πρόσκλησης: 20€ Οι προσκλήσεις θα διατεθούν στον Σύλλογο την Τρίτη 20/1.

Σας περιμένουμε όλους να υποδεχτούμε μαζί μια ακόμη ορειβατική χρονιά!

Σπαθί - Λευκά Όρη: Εκπαιδευτικό σεμινάριο
2026-01-31 - 2026-02-01
Ο Ε.Ο.Σ. Ρεθύμνου, στο πλαίσιο της συνεχούς εκπαίδευσης των μελών του, διοργανώνει διήμερο εκπαιδευτικό σεμινάριο με θέμα την ασφαλή κίνηση στο χειμερινό βουνό. Θα ακολουθήσει ένα ακόμη μονοήμερο σεμινάριο τον Μάρτιο.
Απευθύνεται σε άτομα που διαθέτουν βασική εμπειρία στο χειμερινό βουνό και επιθυμούν να εμπλουτίσουν τις γνώσεις και τις δεξιότητές τους, ώστε να κινούνται με τη μέγιστη δυνατή ασφάλεια, να αναγνωρίζουν και να αξιολογούν τους κινδύνους και να λαμβάνουν σωστές αποφάσεις στο χειμερινό περιβάλλον.Η διανυκτέρευση θα γίνει στο καταφύγιο Βόλικα
Πρόγραμμα:

Σάββατο: Θεωρητική προσέγγιση και ανάλυση θεμάτων ασφάλειας στο χειμερινό βουνό

Κυριακή: Πρακτική εφαρμογή – ανάβαση στην κορυφή Σπαθί

Εκπαιδευτής: Βαγγέλης Σταυρουλάκης
Πληροφορίες & δηλώσεις συμμετοχής: Μαρία Βλάσση, 📞 693 693 9768

Ασκύφου - Ταύρη (+παιδικό τμήμα)
2026-02-01
Η διαδρομή ξεκινάει από το οροπέδιο Ασκύφου (726μ.). Από τον οικισμό Αμμουδάρι μπαίνουμε στο μονοπάτι με το κυπαρισσόδασος, που μας οδηγεί στο οροπέδιο της Ταύρης (1.200μ.) όπου υπάρχει και το ομώνυμο καταφύγιο. Από εκεί βλέπουμε μπροστά μας το οροπέδιο Νιάτο και τις ανατολικές κορυφές των Λευκών Ορέων. Η παιδική ομάδα θα κινηθεί ανάλογα με τις καιρικές συνθήκες και την βατότητα του μονοπατιού.

Β.Δ.: 1+

Ω.Π.: 4

Αρχηγός: Κωστής Μανωλεσάκης

Τηλ.: 6976402902

Κουρούπα
2026-02-08 08:00 - 17:00
Β.Δ.: 1, Ω.Π.:
Αρχηγός: Γιάννης Σταυρουλάκης

Κούμοι και μιτάτα στα Λευκά Όρη
2026-02-15
Θα ξεκινήσουμε από τα γραφεία του συλλόγου με δικά μας οχήματα για το χωριό Μελιδόνι από
όπου ξεκινά η διαδρομή προς την αποκορωνιώτικη Μαδάρα. Με αφετηρία της πεζοπορίας μας
την τοποθεσία Φράμα, σε υψόμετρο σχεδόν 700 μέτρων, κατευθυνόμαστε στο μιτάτο
Πλατσιδάκη. Κούμοι, μιτάτα και μικρές εκκλησίες σε μια συνεχή αλληλοδιαδοχή υπενθυμίζουν τη
διαχρονική σχέση των Κρητικών με το βουνό και την κτηνοτροφική δραστηριότητα. Η ανθρώπινη
παρουσία μέχρι και τα 1.200 μέτρα υψόμετρο είναι συνεχής και αποτυπώνει την πιο αυθεντική
έκφανση της κρητικής ποιμενικής ζωής. Η διαδρομή είναι κυκλική και είναι μια από τις διαδρομές
του Αποκώρωνα trails.
Β.Δ.: 2
Ω.Π.: 8
Αρχηγός: Παναγιώτης Διαμάντης
Τηλ. 6945831413

Τίμιος Σταυρός - Ψηλορείτης
2026-02-22 08:00 - 2026-02-23 17:00

Απτέρα (+παιδικό τμήμα)
2026-03-01
Την Κυριακή πρωί θα ξεκινήσουμε από τα γραφεία του συλλόγου και με λεωφορείο θα μεταβούμε στο σημείο εκκίνησης της πεζοπορικής μας διαδρομής. Το πρώτο σκέλος, που θα είναι κοινό, περιλαμβάνει εύκολη παρόχθια πεζοπορία (4.5χλμ) δίπλα στον ποταμό Κοιλιάρη, μέχρι το χωριό Στύλος.
Η Ομάδα ‘Α’ θα έχει χρόνο για ανάπαυση και περιήγηση στο χωριό. Ακολούθως, επιβιβαζόμενοι στο λεωφορείο θα μεταβούν στο αρχαιολογικό χώρο της Απτέρας. Η Ομάδα ‘Β’, μετά από ολιγόλεπτη στάση, θα συνεχίσει πεζοπορικά (5.8χλμ) για τον αρχαιολογικό χώρο, και όλοι μαζί θα περιηγηθούμε στα ερείπια των δημοσίων λουτρών, των ναών, καθώς και του αρχαίου θεάτρου.
Η διαδρομή θα ολοκληρωθεί στο Καλάμι, με την Ομάδα ‘Α’ να μεταβαίνει οδικώς με το λεωφορείο και την Ομάδα ‘Β’, πεζοπορικά.
Απαραίτητος εξοπλισμός και για τις 2 ομάδες, κλειστά ορειβατικά μποτάκια καθώς το μονοπάτι είναι αρκετά ολισθηρό αυτή την εποχή. Για την Ομάδα ‘Β’ απαραίτητα είναι επιπλέον μακριά παντελόνια/μπλούζες ώστε να προστατευτούμε από την κατά τόπους ακανθώδη βλάστηση.
Ομάδα Α + Παιδικό τμήμα : Β.Δ 1
Χλμ 4.5 – Ώρες Πεζοπορίας 4
Ομάδα Β: Β.Δ 2
Χλμ. 14,5 – Ώρες Πεζοπορίας 7 (μαζί με τις ξεναγήσεις)
Αρχηγοί: Μακρογιαννέλης Πασχάλης (6970838123),
Μανωλεσάκης Κωστής – παιδικό τμήμα (6976402902)

Αραβάνες - Άγιος Κωνσταντίνος - Μύγια
2026-03-08
Αυτή την Κυριακή θα κάνουμε μια όμορφη κυκλική πορεία στον νομό μας!Θα μαζευτούμε στα γραφεία του συλλόγου το πρωί, όπου με δικά μας οχήματα θα κατευθύνουμε προς το Αρκάδι. Αφού φτάσουμε στην τοποθεσία Αραβάνες, θα κατευθυνθούμε προς το φαράγγι Αράπη, ύστερα προς τον Άγιο Κωνσταντίνο, μετά θα ανέβουμε στην κορυφή Μύγια και η επιστροφή θα γίνει από εναλλακτική διαδρομή.

Βαθμός Δυσκολίας: 1+
Ώρες πορείας: 5
Αρχηγός Διαδρομής:
Γιώργος Βασιλάκης
Τηλ. 6977915978

Pierra Creta
2026-03-08
Καλώς ήρθατε στο νοτιότερο αγώνα ορειβατικού σκι της Ευρώπης!

Διήμερο στα Λευκά Όρη
2026-03-14 - 2026-03-15
Διήμερη διάσχιση των (σχεδόν) χιονισμένων Λευκών Ορέων.
Θα ξεκινήσουμε από το καταφύγιο Βόλικα, το Σάββατο το πρωί, θα ανέβουμε στην κορυφή Σπαθί και θα κατέβουμε στη Λιβάδα για διανυκτέρευση. Την Κυριακή θα κινηθούμε ανατολικά και αφού περάσουμε το Σιδηροπορτί, θα ανέβουμε στην κορυφογραμμή που περνάει διαδοχικά από τις κορυφές Κανάκη Πουσιά και Ακρωτηριανός. Συνεχίζουμε ανεβαίνοντας στην Πασπαλομύτη και το Φανάρι για να κατέβουμε στο οροπέδιο της Ταύρης.
Οι συμμετέχοντες θα πρέπει να έχουν εμπειρία στο χειμερινό βουνό και κατάλληλο εξοπλισμό για υπάιθρια διανυκέρευση.
Ω.Π.: 5:30 + 11
Αρχηγός: Μαρία Βλάσση
τηλ. 6936939768

Κάμποι - Βόλικας
2026-03-15
Η ανάβαση ξεκινά από τη τοποθεσία “ Γέρο Πρίνο” (556μ).Το σημείο πήρε το όνομα του από
ένα χαρακτηριστικό,αιωνόβιο πλάτανο της περιοχής. Το μονοπάτι είναι ανηφορικό και
ελίσσεται σε πετρώδες έδαφος με αρκετό πράσινο.Η θέα προς τη πεδιάδα των Χανίων και το κόλπο της Σούδας
είναι εντυπωσιακή. Η κατάληξη της πεζοπορικής αυτής διαδρομής μας θα είναι το καταφύγιο
Βόλικα (1310μ),το παλαιότερο της Κρήτης (1958). Η επιστροφή θα γίνει από την ίδια διαδρομή.
ΩΠ: 5-5.30
ΒΔ: 2
Προκαταβολές για κατοχύρωση συμμετοχής τη Παρασκευή 13/3/2026 ,ώρα 8-9.30μμ στα
γραφεία του συλλόγου.
Β.Δ.: 2
Αρχηγός: Μαρία Κορωνάκη
τηλ.: 6976404552

Φαράγγι Πλατανίων
2026-03-22
Β.Δ.: 1+
Αρχηγός: Ευθύμης Καραπιδάκης

Ονιθέ + παιδικό τμήμα
2026-03-29
Η διαδρομή μας αυτή την Κυριακή θα είναι στην Ονιθέ και θα έχει φυσιολατρικό-ιστοριοδιφικό χαρακτήρα. Θα εκκινήσουμε με τα οχήματα μας από τα γραφεία του συλλόγου, για να μεταβούμε στο χωριό Γουλεδιανά.

Από εκεί θα ανηφορίσουμε προς τον αρχαιολογικό χώρο, επισκεπτόμενοι τον εγκαταλελειμμένο Ενετικό/Οθωμανικό οικισμό και τις παλαιές κρήνες. Ακολούθως, θα συνεχίσουμε προς το πλάτωμα ‘Τσίγκουνας’ που ήταν και ο κυρίως χώρος εγκατάστασης κατά την αρχαιότητα. Κατά την πορεία θα κάνουμε μια πρώτη στάση στις αρχαϊκές οικίες και θα καταλήξουμε στην Ακρόπολη όπου και θα θαυμάσουμε την ανεμπόδιστη θέα που εκτείνεται από την κοιλάδα του Αγ. Βασιλείου μέχρι το Φράγμα Ποταμών Αμαρίου.

Συνεχίζοντας προς τα ανατολικά, θα επισκεφτούμε την Παλαιοχριστιανική Βασιλική, το Βενετσιάνικο Χάνι και τον όμορφο Βενετσιάνικο ναό της Ζωοδόχου Πηγής.

Η διαδρομή θα ολοκληρωθεί με μια πεζοπορία μέσα από το κατάφυτο πλάτωμα που θα μας φέρει πάλι στο σημείο εκκίνησης. Απαραίτητος εξοπλισμός, κλειστά ορειβατικά μποτάκια.

Βαθμός δυσκολίας: 1 (εύκολη)

Απόσταση: 8,5 χλμ – Υψομετρική διαφορά: μικρή

Διάρκεια: περίπου 5 ώρες (μαζί με στάσεις)

Αρχηγοί:

Μακρογιαννέλης Πασχάλης (6970838123)

Μανωλεσάκης Κωστής – παιδικό τμήμα (6976402902)

Νικηφόρειος Δρόμος
2026-04-05
Θα ξεκινήσουμε την πεζοπορία μας από την πλατεία του χωριού Καλονύκτης με κατεύθυνση προς το χωριό Παλαίλιμνος. Η πορεία είναι κυκλική και θα τερματίσουμε πάλι στο χωριό Καλονύκτης (τόπος εκδήλωσης).
Θα ακολουθήσουν οι απονομές των αθλητών (12.30μ.μ) και δωρεάν γεύμα, προσφορά από τον Πολιτιστικό σύλλογο Καλονυκτίου.
Ώρα συνάντησης 8.30
Τόπος συνάντησης: πλατεία του χωριού Καλονύκτης
Ώρες πεζοπορίας: 3
Βαθμός δυσκολίας: 1
Αρχηγοί:
Σταυρουλάκη Φούλη, τηλ. 6947808677
Βαγιωνάκης Μάρκος
Ζουλάκης Μιχάλης

Ξηρό Χωριό - Χρομοναστήρι - Φαράγγι Μύλων - Ξηρό Χωριό
2026-04-13
Τη Δευτέρα μετά το φαγοπότι του Πάσχα θα κάνουμε μια χαλαρή διαδρομή η οποία περιλαμβάνει και ενδιαφέροντα ιστορικά μνημεία. Θα ξεκινήσουμε από το Ξηρό Χωριό, θα προχωρήσουμε προς το Χρομοναστήρι και θα περάσουμε από το ναός του Αγίου Ευτυχίου του Κωνσταντινουπολίτη που αποτελεί έναν από τους αρχαιότερους ναούς σε ολόκληρη την Κρήτη και είναι κόσμημα για την ευρύτερη περιοχή. Ο ναός κτίστηκε στην Μεσοβυζαντινή περίοδο αλλά υπήρχε ήδη κτίσμα στον χώρο του ναού από τον 3ο μ.Χ. αιώνα. Στη συνέχεια θα περάσουμε από το Χρομοναστήρι πιθανότατα από το Πολεμικό μουσείο και θα κατέβουμε το φαράγγι των Μύλων καταλήγοντας πάλι στο Ξηρό Χωριό. Η διαδρομή είναι περίπου 9 χλμ. και είναι σχετικά εύκολη.
Β.Δ. 1
Αρχηγοί: Κώστας Μαθιουλάκης (6937158200)
Γιάννης Γαϊδαρτζής (6981862832)

Άγραφα
2026-04-13 - 2026-04-18
Πενθήμερη ανοιξιάτικη εξόρμηση στα Ανατολικά Άγραφα και τη Λίμνη Πλαστήρα.
ΠΡΟΓΡΑΜΜΑ
ΤΡΙΤΗ 14/4/2026
Πρωί: Πειραιάς – Καρδίτσα – Λίμνη Πλαστήρα
Απόγευμα:
Α) Πεζοπορική διαδρομή: Βοτανικός Κήπος – Καλύβια Πεζούλας.
[Απόσταση: 6,8 χλμ. Β.Δ.: 1 Ω.Π.: 2]
Β) Δραστηριότητα στη λίμνη Πλαστήρα πχ. Καγιάκ

ΤΕΤΑΡΤΗ 15/4/2026
Α) Δύσκολη διαδρομή
Ανάβαση στην κορυφή Μπορλέρο.
[ Απόσταση: 10 χλμ. – Υ.Δ. : 1.000μ. – Β.Δ.: 2 – Ω.Π.: 6 ]
Β) Εύκολη διαδρομή
Παρατηρητήριο Λίμνης Πλαστήρα
ΠΕΜΠΤΗ 16/4/2026
Παπαδημήτρη – Πουλί – Σβόνη
[Απόσταση: 18,5 χλμ. – Υ.Δ.: 1650μ. (1330μ, αν παρακαμφθεί η Σβόνη) – Β.Δ.: 3 – Ω.Π.: 11]
ΠΑΡΑΣΚΕΥΗ 17/4/2026
Α) Καταφύγιο Αγράφων – Τέμπλα – Αγκώνας – Βουτσικάκι – Μουτσιάρα
[Απόσταση: 14χλμ. – Υ.Δ.: 900μ. – Β.Δ.: 2 – Ω.Π.: 6]
Β) Παραμονή στο καταφύγιο και ελεύθερη περιήγηση κοντά σε αυτό
ΣΑΒΒΑΤΟ 18/4/2026
Καταφύγιο – Σμόκοβο Λουτρά – Πειραιάς
Διαμονή

3 μέρες σε ξενοδοχείο στο Νεοχώρι με πρωινό
1 μέρες στο καταφύγιο Αγράφων, με πρωινό και ένα γεύμα

Στην τιμή περιλαμβάνονται:

τα ακτοπλοικά εισητήρια με καμπίνα
οι 4 διανυχτερεύσεις με πρωινό
2 γεύματα στο καταφύγιο
οι μετακινήσεις με λεωφορείο

Δεν περιλμβάνονται:

φαγητό – ποτά (εκτός από αυτά που αναφέρονται)
δραστηριότητες στη λίμνη Πλαστήρα
είσοδος στα λουτρά

ΔΗΛΩΣΕΙΣ ΣΥΜΜΕΤΟΧΗΣ – ΠΛΗΡΟΦΟΡΙΕΣ
Μέχρι 15/2/2026 για να κάνουμε πιο οικονομικές κρατήσεις

Στο γραφείο του ΕΟΣ Ρεθύμνου, κάθε Τρίτη 20:00 – 22:00
Στο τηλ. 6936939768, Μαρία Βλάσση

Σπήλι - Φαράγγι Αγίας Φωτιάς - Ιους Κάμπος - Άγιο Πνεύμα - Σπήλι
2026-04-19
Περίπου ένα χιλιόμετρο νότια από το χωριό Σπήλι στους δυτικούς πρόποδες του όρους Κέρδος βρίσκεται το μικρό αλλά καταπράσινο και με πολλά νερά φαράγγι της Αγίας φωτιάς. Θα το διασχίσουμε ανηφορίζοντας μέχρι που θα φτάσουμε στο μεγάλο καταρράκτη πλάι σε πυκνή βλάστηση και άφθονα νερά. Βγαίνοντας από το φαράγγι θα έχουμε φτάσει πλέον στο οροπέδιο Ιούς κάμπος με τις προστατευόμενες τουλίπες και την πλούσια βλάστηση. Μετά από λίγο θα αφήσουμε πίσω μας το οροπέδιο και θα κατηφορίσουμε προς το φαράγγι το Αγίου Πνεύματος με τις υπεραιωνόβιους ελαιώνες τα κυπαρίσσια όπου θα μας οδηγήσει στο χωριό Σπήλι. Η διαδρομή είναι κυκλική περίπου 8.5 χιλιόμετρα και πορεία περίπου 5 ώρες.
Η μετάβαση θα γίνει με δικά μας οχήματα
Η διαδρομή θα πραγματοποιηθεί μαζί με τον ΕΟΣ Μοιρών.
Β.Δ.: 2, Ω.Π.: 5
Αρχηγός: Γιάννης Γαϊδαρτζής (6981862832)

Κρυονερίτης - με ΕΟΣ Ηρακλείου
2026-05-03

Ραβδούχα - Νωπήγεια
2026-05-03
ΝΩΠΗΓΕΙΑ – ΡΑΒΔΟΥΧΑ:ΤΟ ΜΟΝΟΠΑΤΙ ΤΗΣ ΘΑΛΑΣΣΑΣ ΣΤΗ ΧΕΡΣΟΝΗΣΟ ΡΟΔΩΠΟΥ

​Μια παρέα, δύο διαδρομές! Σας περιμένουμε για μια μοναδική εξόρμηση που συνδυάζει πεζοπορία, θάλασσα και παρεΐστικο πικ-νικ.

​ Οι Διαδρομές μας:

​1. Παιδικό Τμήμα: Παραθαλάσσια πεζοπορία κατά μήκος της ακτογραμμής Νωπήγεια-Ραβδούχα, ιδανική για τους μικρούς μας φίλους.

​ Υπεύθυνος: Μανωλεσάκης Κωνσταντίνος (Τηλ: 6976402902)

​2. Ενήλικοι: Μια πιο απαιτητική κυκλική διαδρομή Νωπήγεια – Ραβδούχα – Νωπήγεια.

​Ώρες πορείας: 5

​Βαθμός δυσκολίας: 1+

​Υπεύθυνη:Κορωνάκη Μαρία (Τηλ: 6976404552)

Τι να έχετε μαζί σας :

​Μην ξεχάσετε το μαγιό σας και το αγαπημένο σας υπαίθριο γεύμα για να το μοιραστούμε όλοι μαζί στο πικ-νικ μας!

Κρατήσεις:

​Προκαταβολές για μίσθωση λεωφορείου την Πέμπτη 30/04/26 από τις 20:00 έως τις 21:00.

Φαράγγια Μούνδρου - Βιλανδρέδου
2026-05-09
Μια υπέροχη κυκλική διαδρομή! Από το χωριό Κάτω Πόρος μπαίνουμε σε ένα παλιό καλντερίμι που μας οδηγεί στο εγκαταλειμμένο χωριό Νησί και έπειτα στο χωριό Μούνδρος, στην είσοδο του πρώτου φαραγγιού, με τα πανύψηλα πλατάνια και τις λιμνούλες. Φτάνοντας κοντά στο χωριό Βελονάδο, βγαίνουμε από την κοίτη του ποταμού και μπαίνουμε σε ασφαλτόδρομο για λίγο, μέχρι την είσοδο του Βιλανδρεδιανού φαραγγιού. Ακολουθούμε το υπέροχο, δασερό φαράγγι και η πορεία μας είναι δίπλα και μέσα στην κοίτη του ποταμού. Θα θαυμάσουμε στη θέση Κολητά, το ωραιότερο σημείο του όπου οι δυο πλευρές του σχηματίζουν ένα πολύ στενό πέρασμα. Επιστρέφουμε στο χωριό Κάτω Πόρος και όσοι το επιθυμούν θα μπορούν να γευματίσουν στη ταβέρνα του “Σάρακα”.
Υποχρεωτικά τα ορειβατικά υποδήματα, νερό, σνακ, καπέλο, καλή φυσική κατάσταση και θετική ενέργεια. Προτείνουμε να κρατάτε και δευτέρες κάλτσες (η και δεύτερη αλλαξιά) σε περίπτωση που βραχούμε καθώς θα έχει αρκετά μεγάλη ροη νερού στα ποτάμια!
Ω.Π : 5
Β.Δ.: 1+
Αρχηγός: Μαθιουδάκης Στέλιος
Τηλ.: 6948465155

Φαράγγι του Ρίχτη
2026-05-10
Β.Δ.: 1
Αρχηγός: Παναγιώτης Διαμάντης
